sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASI TARKIBI HAQIDA
(decree, 2023-10-31)

1. Oʻzbekiston Respublikasi Vazirlar Mahkamasi Oʻzbekiston Respublikasi Konstitutsiyasining 98-moddasiga muvofiq yangi saylangan Oliy Majlis oldida oʻz vakolatlarini zimmasidan soqit qilganligi munosabati bilan Vazirlar Mahkamasi quyidagi tarkibda tuzilsin: Oʻzbekiston Respublikasi Konstitutsiyasining 98-moddasiga muvofiq Qoraqalpogʻiston Respublikasi Vazirlar Kengashining Raisi Vazirlar Mahkamasi tarkibiga oʻz lavozimi boʻyicha kiradi. 2. Mazkur Farmon Oʻzbekiston Respublikasi Oliy Majlisi tasdigʻiga kiritilsin.
OʻZBEKISTON RESPUBLIKASI MEHNAT VAZIRLIGI TIZIMIDA KOMPYuTER MARKAZINI TAShKIL ETISh TOʻGʻRISIDA
(resolution, 2001-02-13)

Xalqaro qayta tiklash va taraqqiyot banki tomonidan ajratilgan institutsional kredit mablagʻlaridan samarali foydalanish va Yevropa Hamjamiyatining texnik yordami doirasida ish bilan taʼminlash xizmatini kompyuterlashtirish loyihasini amalga oshirish maqsadida Vazirlar Mahkamasi qaror qiladi: 1. Oʻzbekiston Mehnat vazirligi huzurida Kompyuter markazi tashkil etilsin. Kompyuter markazining faoliyati Mehnat vazirligi va uning mintaqaviy organlari, korxonalar va tashkilotlarning buyurtmalari asosida xoʻjalik hisobi shartlarida tashkil etilsin. 2. Quyidagilar Kompyuter markazining asosiy vazifalari hisoblansin: ishchi kuchi bozorini hisobga olishning umumrespublika va mintaqaviy avtomatlashtirilgan tizimlarini yaratish, yagona dasturiy taʼminlash; mehnat va ish bilan taʼminlash va aholini ijtimoiy himoya qilish masalalari boʻyicha axborot yigʻish va qayta ishlash; xodimlarni oʻqitish, kompyuter texnikasini oʻrnatish va unga servis xizmati koʻrsatish. 3. Oʻzbekiston Respublikasi Mehnat vazirligi bir hafta muddatda Kompyuter markazi toʻgʻrisidagi Nizomni ishlab chiqsin va tasdiqlasin. 4. Mehnat sharoitlarini davlat ekspertizasidan oʻtkazish respublika markaziy laboratoriyasi, uning funksiyalari Mehnat vazirligining Mehnatni muhofaza qilish respublika ilmiy-tadqiqot institutiga berilgan holda, tugatilsin. 5. Mazkur qarorning bajarilishini nazorat qilish Bosh vazirning oʻrinbosari B. S. Hamidov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 1993-YIL 15-DEKABRDAGI 600-SON QARORIGA QOʻSHIMCHALAR KIRITISH TOʻGʻRISIDA
(resolution, 2004-10-28)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Yevvoyi hayvonlar va oʻsimliklarni muhofaza qilishni kuchaytirish hamda ulardan foydalanishni tartibga solish chora-tadbirlari toʻgʻrisida” 1993-yil 15-dekabrdagi 600-son qarorining 3-bandi quyidagi mazmundagi xatboshilar bilan toʻldirilsin: “Oʻzbekiston Respublikasi hududida, mulkchilik shakllaridan qatʼi nazar, korxonalar, tashkilotlar va jismoniy shaxslar tomonidan amaldagi qonunchilikka xilof ravishda terilgan (tayyorlangan) yoki keltirilgan yovvoyi holda oʻsuvchi oʻsimliklar, shu jumladan, Oʻzbekiston Respublikasining qizil kitobiga kiritilganlari ham, shuningdek, ushbu oʻsimliklarning qismlari Oʻzbekiston Respublikasi Davlat Tabiatni muhofaza qilish qoʻmitasi tomonidan, keyinchalik ularni sotish huquqiga ega boʻlgan vositachi savdo tashkilotlariga berish sharti bilan olib qoʻyiladi. Olib qoʻyilgan mahsulotlarni sotishdan tushgan mablagʻlar, belgilangan tartibda savdo tashkilotlariga ajratiladigan ajratmalar chegirib tashlangan holda, Oʻzbekiston Respublikasi Davlat Tabiatni muhofaza qilish qoʻmitasi huzuridagi “Davbionazorat”ning maxsus mablagʻlari joriy schyotiga oʻtkaziladi, ulardan Oʻzbekiston Respublikasining Kizil kitobiga kiritilgan yovvoyi holda oʻsuvchi oʻsimliklarni sotishdan tushgan mablagʻlarning 75 foizi “Davbionazorat” tomonidan respublika budjeti daromadiga va yovvoyi holda oʻsuvchi oʻsimliklarning boshqa turlarini sotishdan tushgan mablagʻlarning 50 foizi mahalliy budjetlar daromadiga oʻtkaziladi”.
1995-yilda kimyo sanoati korxonalari ishlarini barqarorlashtirishga doir qoʻshimcha chora-tadbirlar toʻgʻrisida
(resolution, 2021-02-22)

Kimyo sanoatida ishlarni barqarorlashtirish, ishlab chiqarish quvvatlaridan yanada toʻliq foydalanish va investitsiya jarayonlarini faollashtirish maqsadida Vazirlar Mahkamasi qaror qiladi: 1. “Oʻzkimyosanoat” uyushmasining xoʻjaliklarga tegishli firmalar, savdo uylari, servis markazlari tashkilotlari tashkil etish orqali, shuningdek “Oʻzagrokimyoservis” davlat-aksionerlik uyushmasi korxonalari, tashkilotlari orqali shartnoma asosida mineral oʻgʻitlar va oʻsimliklarni himoya qilishning kimyoviy vositalari sotish boʻyicha ular bilan toʻgʻridan-toʻgʻri oʻzaro foydali aloqalar oʻrnatish toʻgʻrisidagi taklifi qoʻllab-quvvatlansin. 2. Moliya vazirligi 1995-yilning birinchi yarim yilida Respublika valyuta jamgʻarmasidan jami 10,764 mln AQSh dollari miqdorida kreditlar, shu jumladan: fosforli oʻgʻitlar ishlab chiqaruvchi korxonalarni jadal kapital tuzatishni amalga oshirish uchun “Oʻzkimyosanoat” uyushmasi korxonalariga 5 yil muddat bilan 8,6 mln AQSh dollari; “Foskarat” qoʻshma korxonasining ustav fondiga badal sifatida qoʻshish uchun Olmaliq “Ammofos” ishlab chiqarish birlashmasiga va Samarqand kimyo zavodiga 1995-yil oxirigacha toʻlash muddati bilan, yiliga 7 foizli foyda stavkasi boʻyicha 2,164 mln AQSh dollari ajratsin. Kreditni oʻz vaqtida toʻlash uchun Olmaliq “Ammofos” ishlab chiqarish birlashmasi va Samarqand kimyo zavodi 1995-yilda ammofos eksport qilish miqdorini 65 ming tonnaga (tegishli ravishda 40 ming tonna va 25 ming tonna) koʻpaytirsin. “Oʻzistiqbolstat” davlat qoʻmitasi, Tashqi iqtisodiy aloqalar vazirligi 1995-yilgi eksport koʻrsatkichlariga oʻzgartirish kiritsin. 3. “Oʻzkimyosanoat” uyushmasi korxonalariga “Oʻzkimyosanoat” uyushmasining ilmiy-tadqiqot va konstruktorlik ishlari tarmoq jamgʻarmasiga tovar mahsulot (ishlar, xizmatlar) tannarxining 1 foizi miqdorida mablagʻ ajratishga, ushbu chiqimlarni ishlab chiqarish xarajatlariga qoʻshishga ruxsat etilsin. 4. Mehnat vazirligi “Oʻzkimyosanoat” uyushmasi bilan birgalikda bir oy muddatda uyushma korxonalari uchun mehnatga haq toʻlash boʻyicha Yagona tarif setkasining oshirilgan tarmoq koeffitsiyentlarini ishlab chiqsin va tasdiqlasin. 5. Oʻzbekiston Respublikasi Davlat soliq qoʻmitasi chetdan keltiriladigan buyurtmachi tomonidan berilgan hamda tolling usulida mis hamda rux xom ashyosidan ishlab chiqariladigan mahsulotlarni Oʻzbekiston Respublikasining bojxona chegarasidan litsenziyasiz tashib ketish toʻgʻrisidagi Vaqtinchalik nizomning amal qilishini: buyurtmachining xom ashyosidan ishlab chiqarilgan fosforli oʻgʻitlarga; shuningdek qayd etilgan nizom qoidalarining qayta ishlash uchun xom ashyoni vaqtinchalik tashib keltirishni va chetdan keltiriladigan kompensatsiya tovarlarini bojxona rasmiylashtiruviga oid qismini buyurtmachining xom ashyosidan ishlab chiqarilgan kaprolaktamga joriy etsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Y.F. Paygin zimmasiga yuklansin.
SOFLOM AVLOD UCHUN JURNALINI TASHKIL ETISH TOʻGʻRISIDA
(resolution, 1996-08-19)

Maʼnaviy va jismoniy barkamol avlodlarni tarbiyalash hamda bu umumdavlat ahamiyatiga molik vazifani amalga oshirishda aholining keng ishtirokini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligi va Cogʻlom avlod uchun xalqaro xayriya jamgʻarmasi muassisligida va Germaniyaning Germed firmasi hammuassisligida Xalq taʼlimi vazirligi nashri boʻlgan Maktabgacha tarbiya jurnali negizida 1995-yil 1-sentabrdan boshlab oʻzbek tilida oylik ilmiy-tarbiyaviy, ommabop, bezakli Sogʻlom avlod uchun jurnalini taʼsis etish va unga noshirlik huquqini berish haqidagi ularning taklifi qabul qilinsin. 2. Oʻzbekiston Respublikasi Davlat matbuot qoʻmitasi Sogʻlom avlod uchun jurnalini belgilangan tartibda roʻyxatga olsin. 3. Quyidagilar Sogʻlom avlod uchun jurnalining asosiy vazifalari qilib belgilansin: milliy va umuminsoniy qadriyatlarni, oʻtmish merosimizning eng yaxshi anʼanalarini hamda shakllanib kelayotgan yangi udumlarni aholining barcha tabaqalariga yetkazish; xalqimiz genofondini sogʻlomlashtirish, maʼnaviy va jisman barkamol insonni tarbiyalash oila, davlat va jamiyatning mushtarak maqsadi ekanligini keng targʻib qilish; taʼlim-tarbiya, onalik va bolalikni muhofaza qilish tizimini takomillashtirishga koʻmaklashish. 4. Oʻzbekiston Respublikasi Xalq taʼlimi vazirligi va Sogʻlom avlod uchun xalqaro xayriya jamgʻarmasi bir oy muddat ichida: hammuassis bilan birgalikda jurnal tahririyati ishini tashkil etish bilan bogʻliq tashkiliy-texnik masalalarni hal qilsinlar va oʻzlarining moddiy-moliyaviy ulushlari miqdorlarini aniqlasinlar; jurnal rahbariyati va tahrir hayʼatini tasdiqlasinlar. 5. Sogʻlom avlod uchun jurnalini nashr etish xarajatlari muassislar va hammuassis ajratgan, shuningdek, obunachilardan va sotuvdan, noshirlik faoliyatidan tushgan mablagʻlar hisobiga qoplanishi maʼlumot uchun qabul qilinsin. 6. Sogʻlom avlod uchun jamgʻarmasi xodimlariga berilgan imtiyozlar Sogʻlom avlod uchun jurnalining masʼul xodimlariga ham tatbiq etilsin. 7. Ushbu qarorning bajarilishini nazorat qilish Vazirlar Mahkamasining Ijtimoiy masalalar va madaniyat boʻlimiga yuklansin.
Eksport-import operatsiyalarini tartibga keltirish borasidagi qoʻshimcha chora-tadbirlar toʻgʻrisida
(decree, 2017-12-16)

Shu narsa qayd etib oʻtilsinki, qabul qilingan qarorlarga qaramay, tashqi iqtisodiy faoliyatda turli bahonalar barter (mavoza) operatsiyalari hamon amalga oshirilayapti, ular boʻyicha nomutanosib tarzdagi ayirboshlash hollari mavjud boʻlib, soliqlarning oʻz vaqtida va toʻla hajmda kelib hamda valyuta daromadining bir qismini majburiy ravishda sotish taʼminlanmayapti. Shu munosabat bilan: 1. Oʻzbekiston Respublikasining Davlat soliq qoʻmitasi (Gataulin), Prokuratura (Mustafoyev) 1994-yil hamda 1995-yilning birinchi choragi yakunlariga koʻra ushbu masala boʻyicha ishlarning ahvolini tahlil etsinlar va “Barter (mavoza) asosida amalga oshiriladigan eksport-import operatsiyalaridagi buzgʻunchiliklar va suiisteʼmollarni bartaraf etish toʻgʻrisida” Oʻzbekiston Respublikasi Prezidentining 1993-yil 9-iyuldagi Farmonini buzganlik uchun aybdorlarni javobgarlikka tortish haqida Vazirlar Mahkamasiga takliflar kiritsinlar. 3. Barter operatsiyalarini amalga oshirish chogʻida soliq solish maqsadlarida mahsulot joʻnatilgan kunni mahsulot (ishlar xizmatlar) realizatsiya qilingan payt deb hisoblansin. 4. Belgilansinki, Oʻzbekiston Respublikasi Prezidentining “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” 1997-yil 10-oktabrdagi PF-1871-sonli Farmonining 1, 2 va 4-ilovalarida nazarda tutilgan tovarlarga eksport kontraktlari qonun hujjatlarida belgilangan tartibda davlat bojxona xizmati organlarida hisobga qoʻyilishi lozim. 5. Valyuta daromadining bir qismini majburiy sotish va belgilangan tartib buzilgan hollarda soliq organlari aybdorlarga nisbatan Oʻzbekiston Respublikasining qonunlarida belgilangan tartib va miqdorlarda moliyaviy jazo choralari hamda maʼmuriy jarimalarni qoʻllasinlar. 6. Eksport-import operatsiyalarini amalga oshirishda belgilangan tartibga rioya etilishi uchun shaxsan javobgar ekanliklari toʻgʻrisida Davlat bojxona qoʻmitasining, Tashqi iqtisodiy aloqalar, investitsiyalar va savdo vazirligining, vakil qilingan banklarning rahbarlari ogohlantirilsin. 7. Ushbu Farmonning bajarilishini nazorat qilish Oʻzbekiston Respublikasining Vazirlar Mahkamasi zimmasiga yuklansin 8. Farmon eʼlon qilingan kundan boshlab kuchga kiradi.
OʻZBEKISTON RESPUBLIKASI IChKI IShLAR VAZIRLIGI DAVLAT AVTOMOBIL NAZORATI BOShQARMASI HUZURIDA AVTOTRANSPORTDAGI EKOLOGIYA MUAMMOLARI MARKAZINI TAShKIL ETISh TOʻGʻRISIDA
(resolution, 2022-11-03)

Tabiiy muhitni avtotransport vositalarining zararli taʼsiridan himoya qilish ishlarini kuchaytirish maqsadida Vazirlar Mahkamasi qapop qiladi: 1. Oʻzbekiston Respublikasi Ichki ishlar vazirligi tuzilmasida Ichki ishlar vazirligi Davlat avtomobil nazorati boshqarmasi ekologiya boʻlimi negizida 12 nafardan iborat, shu jumladan mazkur boʻlimning shartnoma asosida mablagʻ bilan taʼminlanadigan 8 nafar xodimi hisobiga Avtotransportdagi ekologiya muammolari markazi tashkil etilsin. Markazning barcha xodimlari 1995-yilga Ichki ishlar vazirligi uchun tasdiqlangan umumiy mablagʻlar doirasida budjetdan mablagʻ bilan taʼminlashga oʻtkazilsin. 2. Ichki ishlar vazirligi bir oy muddatda manfaatdor vazirliklar va idoralar bilan birgalikda Oʻzbekiston Respublikasi Ichki ishlar vazirligi Davlat avtomobil nazorati boshqarmasi huzuridagi Avtotransportdagi ekologiya muammolari markazi toʻgʻrisida nizomni ishlab chiqsin va tasdiqlasin. 3. Oʻzbekiston Respublikasi Ichki ishlar vazirligi va Davlat Tabiatni muhofaza qilish qoʻmitasi Moliya vazirligi bilan kelishgan holda Avtotransport vositalari uchun yagona zaharlilik (tutunlilik) talonlari, ekologik sertifikatlar, shuningdek, tranzit avtotransporti uchun ruxsatnomalar joriy qilish toʻgʻrisida nizom ishlab chiqsinlar va tasdiqlasinlar. 4. “Oʻzmevasabzavotuzumsanoat” uyushmasi Markazga uchta statsionar diagnostika postini tekinga, shuningdek, atrof muhitni muhofaza qilish koʻchma laboratoriyasini qoldiq qiymati boʻyicha bersin. 5. Oʻzbekiston Respublikasi Davlat matbuot qoʻmitasi Markazni berilgan buyurtmanomalar boʻyicha zarur matbaa mahsulotlari bilan taʼminlasin. 6. Mazkur qarorning bajarilishini nazorat qilish Bosh vazirning birinchi oʻrinbosari I. H. Joʻrabekov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 1995-YIL 11-YANVARDAGI 11- SON QARORINI QISMAN OʻZGARTIRISH TOʻGʻRISIDA
(resolution, 2025-12-16)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Avtomobilda xorijiy yuk tashuvchilarning Oʻzbekiston Respublikasi hududiga kirishlari, boʻlishlari, yuk olib oʻtishlari va undan chiqib ketishlari tartibi toʻgʻrisida” 1995-yil 11-yanvardagi 11-son qaroriga oʻzgartirish kiritilib, 5-band quyidagi tahrirda bayon qilinsin: “Avtomobil vositalarining Oʻzbekiston Respublikasi hududiga kirish hujjatlarini rasmiylashtirganlik uchun stavka hamda hududga kirganlik uchun olinadigan toʻlov, viza va boj yigʻimlaridan tashqari, 100 AQSH dollari miqdorida belgilansin. Yigʻimlarni undirish bevosita bojxona postlarida bank boʻlimlari tomonidan amalga oshiriladi va olingan mablagʻlar AQSH dollarida Respublika yoʻl fondining valyuta schyotiga oʻtkaziladi. Oʻzbekiston Respublikasi hududiga kirish hujjatlarini rasmiylashtirish, hududga kirganlik uchun yigʻimlarning toʻlanganligini nazorat qilish Oʻzbekiston Respublikasi Davlat soliq qoʻmitasining bojxona xizmati organlari tomonidan amalga oshiriladi. Belgilab qoʻyilsinki, tushgan valyuta mablagʻlari “Oʻzavtoyoʻl” davlat konserni tomonidan tranzit magistral yoʻllarni tuzatish va saqlash uchun chet ellarda ishlab chiqarilgan yoʻl texnikasi, asbob-uskunalar, texnologiyalar va materiallarni sotib olish, shuningdek, chet ellarda yoki xorijiy firmalar mutaxassislarini respublikaga taklif etgan holda malakali kadrlar tayyorlash maqsadida foydalaniladi”. 12-band chiqarib tashlansin.
OʻZBEKISTON RESPUBLIKASI VAZIRLAR MAHKAMASINING 1993-YIL 23-DEKABRDAGI 608-SON QARORIGA OʻZGARTIRIShLAR KIRITISh TOʻGʻRISIDA
(resolution, 1997-03-06)

Qishloq xoʻjaligi korxonalari mol-mulkining sugʻurta himoyasini takomillashtirish va ishning pirovard natijalaridan ularning manfaatdorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Jamoa, davlat xoʻjaliklari va boshqa davlat qishloq xoʻjaligi korxonalari mol-mulkining davlat majburiy sugʻurtasi toʻgʻrisida” 1993-yil 23-dekabrdagi 608-son qaroriga quyidagi oʻzgartirishlar kiritilsin: qarorning nomidagi, kirish qismidagi, 1, 4, 6-bandlaridagi, shuningdek, 1-ilovaning sarlavhasidagi “jamoa, davlat xoʻjaliklari va boshqa davlat” soʻzlari chiqarib tashlansin; 2-bandning ikkinchi xatboshi “qishloq xoʻjaligi ekinlari hosili” soʻzlaridan keyin “(bogʻlar va uzumzorlar hosilidan tashqari)” soʻzlari bilan toʻldirilsin; 3-bandning birinchi xatboshidagi “bir marta” soʻzlari “ikki marta” soʻzlari bilan almashtirilsin. 2. Oʻzbekiston Respublikasi Moliya vazirligi ikki hafta muddatda tegishli normativ hujjatlarga mazkur qarordan kelib chiqadigan oʻzgartirishlarni kiritsin. 3. Mazkur qaror 1995-yilning 1-aprelidan boshlab amalga kiritilsin.
AL HAKIM AT-TERMIZIY XOTIRASIGA BAGʻIShLANGAN MILLIY KURASh BOʻYIChA II XALQARO TURNIRNI TAShKIL ETISh TOʻGʻRISIDA
(resolution, 2021-02-22)

Yosh avlodni milliy anʼanalar va qadriyatlarimiz asosida har tomonlama barkamol tarbiyalash hamda milliy kurashning turlarini rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat jismoniy tarbiya va sport qoʻmitasi hamda Surxondaryo viloyati hokimligining Al Hakim At-Termiziy xotirasiga bagʻishlab har ikki yilda bir marotaba milliy kurash boʻyicha Xalqaro turnir oʻtkazish toʻgʻrisidagi taklifi qabul qilinsin. 2. Xalqaro turnirning mutlaq gʻolibiga Oʻzbekiston Respublikasi Prezidentining maxsus sovrini taʼsis etilsin. 3. Xalqaro turnirni oʻtkazish bilan bogʻliq sarf - xarajatlar Surxondaryo viloyati mahalliy budjetidan qoplanishi maʼlumot uchun qabul qilinsin. 4. Ommaviy axborot vositalari milliy kurashni aholi, ayniqsa, yoshlar oʻrtasida keng targʻib etishga eʼtiborni kuchaytirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari S. Saidqosimov zimmasiga yuklansin.
LIKER-AROQ VA TAMAKI MAHSULOTLARIGA AKSIZ SOLIGʻI STAVKALARINI OʻZGARTiRISh TOʻGʻRISIDA
(resolution, 2001-05-16)

Vazirlar Mahkamasining “Oʻzbekiston Respublikasi 1995-yilgi Davlat budjetining asosiy koʻrsatkichlari toʻgʻrisida” 1994-yil 13-dekabrdagi 600-son qarori 9-ilovasiga qisman oʻzgartirish kiritish yuzasidan Vazirlar Mahkamasi qaror qiladi: 2. Oʻzbekiston Respublikasi Davlat soliq qoʻmitasi yangi tasdiqlangan stavkalarni hisobga olgan holda aksiz soligʻi toʻgʻri hisoblanishi va toʻlanishi ustidan nazoratni amalga oshirsin. 3. Mazkur qarorning bajarilishini nazorat qilish Bosh vazirning oʻrinbosari B.S. Hamidov zimmasiga yuklansin.
QIShLOQ XOʻJALIGIGA IShLAB ChIQARISh-TEXNIKA XIZMATi KOʻRSATISh SOHASIDA ShARTNOMAVIY MUNOSABATLARNI RIVOJLANTIRISh ChORA-TADBIRLARI TOʻGʻRISIDA
(resolution, 1996-12-06)

Mavjud qishloq xoʻjaligi texnikasi parkidan oqilona foydalanish, uni ishlatish xarajatlarini qisqartirish hamda qishloq xoʻjaligidagi mexanizatsiyalashgan ishlarni bajarishning shartnomaviy shakllari tizimiga oʻtish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi, “Oʻzqishloqxoʻjaliktaʼminottuzatish” davlat-kooperativ qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklarining 1995—1999-yillar mobaynida “Oʻzqishloqxoʻjaliktaʼminottuzatish” davlat-kooperativ qoʻmitasining tuman boʻlinmalari negizida yerlarni tayyorlash, qishloq xoʻjaligi ekinlariga ishlov berish va hosilni yigʻib-terib olishga doir mexanizatsiyalashgan ishlarni xoʻjaliklar bilan shartnomalar boʻyicha bajaruvchi mashina-traktor parklarini 1, 2-ilovalarga* muvofiq tashkil etish toʻgʻrisidagi takliflari qabul qilinsin. “Oʻzqishloqxoʻjaliktaʼminottuzatish” davlat-kooperativ qoʻmitasiga, xoʻjaliklardan keyinchalik sotib olish huquqi bilan, mashina va mexanizmlarni ijaraga olish yuzasidan ular bilan shartnomalar tuzishiga ruxsat etilsin. 2. “Oʻzqishloqxoʻjaliktaʼminottuzatish” davlat-kooperativ qoʻmitasi Oʻzbekiston Respublikasi Qishloq xoʻjaligi vazirligi, “Oʻzdehqonchiliksanoatbank” va Adliya vazirligi bilan birgalikda bir oy muddatda quyidagilarni ishlab chiqsin va tasdiqlasin: mashina-traktor parklarini tashkil etish va ularning faoliyat koʻrsatishi toʻgʻrisida vaqtinchalik nizom; bajarilgan mexanizatsiya ishlari uchun xoʻjaliklarning hisob-kitob qilishlari tartibi. 3. Qishloq xoʻjaligi vazirligi belgilangan tartibda har yili, mashina-traktor parklari tashkil etilishiga qarab, “Oʻzqishloqxoʻjaliktaʼminottuzatish” davlat-kooperativ qoʻmitasiga shartnomalarda nazarda tutilgan hajmlarda dala ishlarini bajarish uchun yonilgʻi-moylash materiallariga limitlar bersin. 4. Qishloq xoʻjaligi vazirligi, “Oʻzqishloqxoʻjaliktaʼminottuzatish” davlat-kooperativ qoʻmitasi 1995-yil yakunlari boʻyicha mashina-traktor parklarini tashkil etish va ularning faoliyat koʻrsatishlari natijalarini umumlashtirsinlar va ularni takomillashtirish yuzasidan Vazirlar Mahkamasiga tegishli takliflar kiritsinlar. 5. Mazkur qarorning bajarilishini nazorat qilish Bosh vazirning birinchi oʻrinbosari I.H. Joʻrabekov zimmasiga yuklansin.
VAZIRLAR MAHKAMASINING 1994-YIL 23-NOYABRDAGI 566-SON QARORIGA OʻZGARTIRISHLAR VA QOʻSHIMCHALAR KIRITISH TOʻGʻRISIDA
(resolution, 2000-12-05)

Isteʼmol bozorini konsignatsiya shartlarida keltiriladigan zarur oziq-ovqat mahsulotlari va xalq isteʼmol tovarlari bilan toʻldirish maqsadida Vazirlar Mahkamasi qaror qiladi: 3. Pul-kredit siyosati boʻyicha respublika komissiyasi (Hamidov) respublika valyuta bozorida ulgurji operatsiyalar boʻyicha erkin muomaladagi valyutaga almashtirishda ustuvorlik huquqi beriladigan korxonalar roʻyxatini belgilasin. 4. Mazkur qarorning bajarilishini nazorat qilish Bosh vazirning oʻrinbosarlari B.S. Hamidov, M.Z. Usmonov zimmasiga yuklansin. Goʻsht konservalari Sut konservalari Baliq mahsulotlari, shu jumladan konservalar Qandolatchilik mahsulotlari Dorivorlar (lavr bargi, qalampir va qora murch, xantal, sirka va boshqalar) Kofe Tamaki mahsulotlari Kraxmal Soda va xamirturush Oʻsimlik yogʻi Par va pat mahsulotlari Kalishlar Vazelin, terini parvarishlash uchun kremlar va losonlar Kleyonka Tish choʻtkasi Rezina tasmalar Soqol olish apparatlari, odekolonlar va soqol olishga, olgandan soʻng ishlatiladigan pardoz suvlari Oʻquvchilar daftarlari Qulflar-mayda metall buyumlar Elektr lampalar, shu jumladan lampochkalar Roʻzgʻor audio videotexnikasi uchun ehtiyot qismlar, kuchaytirgichlar va moslamalar Lok-boʻyoq mahsulotlari Roʻzgʻor kimyo tovarlari Kafel Motor moyi Erkaklar va ayollarning paxmoq xalatlari, oʻrin-koʻrpa buyumlari Bosh kiyimlar Jun gazlamalar Zigʻirpoya gazlamalar Gugurt Aholiga sotiladigan dori-darmon vositalari, tibbiy va gigiyena buyumlar, tibbiyot texnikasi
OʻZBEKISTON RESPUBLIKASI HUKUMATI QARORLARINI “IXTIROLAR, FOYDALI MODELLAR VA SANOAT NAMUNALARI TOʻGʻRISIDA” GI OʻZBEKISTON RESPUBLIKASI QONUNIGA MUVOFIQLASHTIRISH HAQIDA
(law, 1995-03-20)

Oʻzbekiston Respublikasi Oliy Kengashining “Ixtirolar, foydali modellar va sanoat namunalari toʻgʻrisida” gi Oʻzbekiston Respublikasi Qonunini amalga kiritish tartibi haqida” 1994-yil 6-maydagi qaroriga muvofiq Vazirlar Mahkamasi qaror qiladi: 1. Belgilab qoʻyilsinki: SSSRning ixtiro uchun mualliflik guvohnomalari va SSSR ning sanoat namunalari uchun guvohnomalari, ular boʻyicha talabnomalar berilgan sanadan boshlab tegishli ravishda 20 va 15 yillik muddatlar oʻtmagan boʻlsa, Oʻzbekiston Respublikasining muhofaza hujjatlariga almashtirilishi mumkin. SSSRning muhofaza hujjatlari bilan muhofaza qilingan ixtirolar yoki sanoat namunalaridan foydalanishni qonuniy ravishda boshlagan jismoniy va yuridik shaxslar ushbu sanoat mulki obyektlaridan litsenziya shartnomasi tuzmasdan bundan buyon ham foydalanish huquqini saqlab qoladilar. Bunday hollarda mualliflarga mukofot pullari toʻlash SSSR ning muhofaza hujjatlari bilan muhofaza qilingan ixtirolar yoki sanoat namunalari uchun mukofot pullari toʻlash boʻyicha belgilangan tartibda amalga oshiriladi. 2. Quyidagilar oʻz kuchini yoʻqotgan deb hisoblansin: Vazirlar Mahkamasining “Oʻzbekiston Respublikasining sanoat mulki toʻgʻrisida” Vaqtinchalik nizom haqida 1992-yil 15-sentabrdagi 432-son qarori; Vazirlar Mahkamasining “Oʻzbekiston Respublikasining sanoat mulki toʻgʻrisida Vaqtinchalik nizom haqida” 1992-yil 15-sentabrdagi 432-son qaroriga oʻzgartirishlar kiritish toʻgʻrisida” 1993-yil 21-iyundagi 298-son qarori; Vazirlar Mahkamasining “Oʻzbekiston Respublikasi Vazirlar Mahkamasining 1993-yil 21-iyundagi 298-son qarorining amalda boʻlishini uzaytirish toʻgʻrisida” 1994-yil 22-fevraldagi 86-son qarori.